**ŠIAULIŲ „RASOS“ PROGIMNAZIJOS**

**2019–2020 MOKSLO METŲ UGDYMO PLANO**

**PROJEKTAS**

**I SKYRIUS**

**2018-2019 M. M. UGDYMO PLANO ĮGYVENDINIMO ANALIZĖ**

2018–2019 m. m. Šiaulių „Rasos“ progimnazijos (toliau – progimnazija) prioritetiniais siekiais buvo laikomi tobulinti ugdymo paslaugų (švietimo pagalbos, prevencinių programų įgyvendinimo ir pan.) kokybę, siekiant pagerinti mokinių pasiekimus, plėtoti ugdymo karjerai galimybes bei skatinti mokinių dalyvavimą neformalaus švietimo bei socialinėse pilietinėse veiklose. Žemiau apžvelgsime pasiektus rezultatus.

2018–2019 m. m. progimnaziją baigė 335 mokiniai. 1–4 kl. 63,04 proc. mokinių baigė aukštesniuoju ir pagrindiniu lygiu; 5–8 kl. visi mokiniai pasiekė patenkinamą lygį, iš jų 45,65 proc. mokslo metus baigė aukštesniuoju ir pagrindiniu lygiu. Bendrai mokyklos pažangumas 96,72 proc. 95 proc. progimnaziją baigę aštuntokai mokymąsi tęsia gimnazijose.

2018–2019 m. m. 2, 4, 6 klasių mokiniai dalyvavo Nacionaliniame mokinių pasiekimų patikrinime, o 8 klasių mokiniai dalyvavo **bandomajame 8 klasės matematinio ir gamtamokslio** ugdymo pasiekimų vertinime elektroninėje erdvėje. Žemiau pateikti rezultatai atspindi pagrindinį ir aukštesnįjį pasiekimų lygį pasiekusiųjų mokinių skaičius. 2 kl.: matematika – 72,5 proc., skaitymas – 71,0 proc., rašymas (teksto kūrimas) – 92,3 proc., rašymas (kalbos sandaros pažinimas) – 89,2 proc.; 4 kl.: matematika – 47,6 proc., skaitymas – 30,0 proc., rašymas – 59,5 proc., pasaulio pažinimas – 74,4 proc.; 6 kl.: matematika -50,0 proc., skaitymas – 68,9 proc., rašymas – 28,6 proc. 8 kl.: matematika – 36,2 proc. mokinių priskirta 3 ir 4 pasiekimų grupei (aukštesnieji vidutiniai ir aukštesnieji pasiekimai), gamtos mokslai – 46,8 proc. priskirta 3 ir 4 pasiekimų grupei (aukštesnieji vidutiniai ir aukštesnieji pasiekimai).

Viena ketvirtokų klasė buvo įtraukta į tarptautinio švietimo tyrimo IEA TIMSS 2019 vykdymą. Mokiniai elektroninėje erdvėje atliko matematikos ir gamtos mokslų užduotis, kuriomis buvo siekiama išsiaiškinti ketvirtų klasių mokinių šių sričių žinių, gebėjimų lygį bei atlikti lyginamąją analizę su kitomis šalimis (tyrimo dalyviais).

2018–2019 m. m. mokytojai dalyvavo bendrųjų bei profesinių kompetencijų tobulinime. 8 mokytojai dalyvauja mokymuose Šiaulių bendrojo ugdymo mokyklų mokytojams „IKT naudojimas mokymo(si) procese“. Mokymai finansuojami pagal 2015–2024 metų Šiaulių miesto strateginės plėtros plano pirmo prioriteto E4-1.1. rodiklį „Informacinių komunikacinių technologijų naudojimas švietimo įstaigose“. Pradinių klasių mokytojos dalyvavo gyvenimo įgūdžių ugdymo programos „Laikas kartu“ mokymuose. Dauguma progimnazijos mokytojų dalyvavo seminare – „Kintantys modernaus ugdytojo vaidmenys. Efektyvi šiuolaikinė pamoka – Y ir Z kartų mokiniams“, kuris organizuotas atsižvelgiant į mokytojų pageidavimus. 2018 metų pavasarį progimnazija dalyvavo UPC pagal projektą ,,Bendrojo ugdymo mokytojų bendrųjų ir dalykinių kompetencijų tobulinimas“ Nr. 09.4.2-ESFA-V-715-02-0001 organizuojamoje atrankoje dėl mokymų kvalifikacijos tobulinimo programų įgyvendinimo progimnazijos mokytojams. 2018–2019 m. pagal šį projektą buvo vykdytos dvi mokymų programos: „Mokytojo veiklos planavimas“ bei „Mokymosi nuostatos, būdai ir išmokimo stebėjimas“. Mokymuose dalyvavo 25 progimnazijos mokytojai. Taip pat dauguma mokytojų dalyvavo tarptautinėse bei šalies konferencijose, seminaruose ir kt. kvalifikacijos tobulinimo renginiuose.

Sėkmingai vykdytos 14 neformaliojo švietimo programos, kuriose užsienio kalbų, sporto, etnokultūros, muzikos, dailės, šokio, informacinių technologijų, socialinių mokslų, bei kitų krypčių veiklomis buvo užimta apie 45 proc.

Progimnazija 2018–2019 m. m. tęsia dviejų tarptautinių Erasmus+ programos projektus: „Boost up you maths“ (BOOM!) ir „Wonderful World of Words“. Projekto veiklomis siekiama tobulinti mokinių matematinių ir skaitymo bei rašymo gebėjimų ugdymą. Taip pat šiais mokslo metais pateiktos dvi paraiškos naujiems tarptautiniams projektams vykdyti – viena paraiška, bendra su kitomis miesto mokyklomis, karjeros ugdymo srityje, kita – gamtamokslinio ugdymo ir verslumo gebėjimų ugdymo.

Stiprinamas gyvenimo įgūdžių, prevencinių, socialinio emocinio ugdymo programų įgyvendinimas progimnazijoje – įtraukiant programas į visas ugdymo pakopas, parengiant mokyklos bendruomenę darbui su šiomis programomis. Progimnazija tęsia įgyvendinti LIONS QUEST paauglystės įgūdžių ugdymo programą „Paauglystės kryžkelės“. 100 proc. 5–8 kl. klasių vadovų buvo apmokyti kaip įgyvendinti šią programą. 2019 m. balandžio mėnesį 1–4 klasių mokytojai dalyvavo mokymuose apie gyvenimo įgūdžių ugdymo programos „Laikas kartu“ įgyvendinimą pradinėje mokykloje. Nuo 2019 m. rugsėjo 2 d. planuojama, kad visi pradinių klasių mokiniai bus įtraukti į šią programą. Taip pat 2018–2019 m. m. priešmokyklinio ugdymo grupėse buvo pradėta vykdyti socialinio emocinio ugdymo programa „Kimochi“.

2019 m. I pusmetį progimnazija dalyvavo bandomajame programos „Kurk Lietuvai“ projekte ,,Patyčių dėžutė“ – greito pranešimo ir reagavimo į patyčias mokykloje įrankio sukūrimas“. Progimnazijos interneto puslapyje įdiegta speciali platforma, leidžianti pranešti apie mokykloje pastebėtas ar patirtas patyčias.

2018–2019 m. m. mokiniai aktyviai dalyvavo tarptautiniuose, nacionaliniuose, miesto konkursuose ir olimpiadose. Iš viso miesto dalykinėse olimpiadose iškovotos 3 prizinės vietos, konkursuose – 10 prizinių vietų.

Per mokslo metus progimnazijos mokiniai aktyviai dalyvavo miesto bei regiono socialinėse veiklose. Organizuojant mokinių kultūrinę pažintinę veiklą siekiama kitose ugdymo aplinkose (muziejuose, išvykose ir pan.). Šiems tikslams buvo naudotos Šiaulių miesto savivaldybės ir programos „Kultūros pasas“ skirtos lėšos.

2018–2019 m. buvo siekiama plėtoti karjeros ugdymo galimybes. Vis daugiau mokinių įtraukti į karjeros planavimą – 98 proc. 5–8 klasių mokinių parengę savo karjeros planą. Progimnazija aktyviai dalyvauja miesto socialinių kompetencijų ugdymo programos veiklose (SKU kalendorius). 1–4 klasių mokiniai dalyvavo Šiaulių profesinio rengimo centro ankstyvojo profesinio orientavimo programos „OPA“ veiklose.

2019-2020 m. m. prioritetiniais siekiais laikoma:

**Gerinti mokinių pasiekimus**. Siekiant gerinti mokinių mokymosi pasiekimus planuojama atlikti NMPP rezultatų analizę, mokinio asmenybės bei mokymosi poreikių atpažinimą, mokymosi sunkumų atpažinimo ir jų įveikimo galimybių plėtojimą. Teikti pagal poreikį sistemingą ir veiksmingą švietimo bei mokymosi pagalbą kiekvienam vaikui.

**Užtikrinti neformaliojo švietimo paslaugų įvairovę**. Progimnazijos vykdomose neformalaus švietimo veiklose dalyvauja 45 proc. mokinių (didžioji jų dalis – 1–4 klasių mokiniai). Neformalaus švietimo paslaugų teikėjai yra išsidėstę už progimnazijos aptarnaujamos teritorijos ribų, todėl tikėtina, kad nepakankamai išnaudojamos neformalaus švietimo galimybės. Progimnazijai plėtojant šių paslaugų teikimą mokykloje, būtų užtikrinamas jų prieinamumas mokiniams, daugiau mokinių įsitrauktų į neformalaus švietimo veiklas pagal savo poreikius, interesus.

**Mokymosi pasiekimų ir pažangos vertinimo sistemos tobulinimas**. Mokymosi pažangos ir pasiekimų stebėsenos procesas tampa daugelio pokyčių ir iniciatyvų pagrindu. Todėl numatyta tobulinti mokymosi pažangos ir pasiekimų vertinimo modelius, ypatingai atkreipiant dėmesį į vaiko asmeninės pažangos fiksavimą, jo asmenybės ūgties pamatavimo sistemą.

**II SKYRIUS**

**BENDROSIOS NUOSTATOS**

1. Šiaulių „Rasos“ progimnazijos 2019–2020 mokslo metų ugdymo planas (toliau – ugdymo planas) reglamentuoja priešmokyklinio, pradinio ir pagrindinio ugdymo programų, pradinio ir pagrindinio ugdymo individualizuotos programos, pradinio ir pagrindinio ugdymo programos ją pritaikius mokiniams, turintiems specialiųjų ugdymosi poreikių ir su šiomis programomis susijusių neformaliojo vaikų švietimo programų įgyvendinimą progimnazijoje.
2. Progimnazijos ugdymo plano tikslas – apibrėžti progimnazijos ugdymo programų įgyvendinimo nuostatas, ugdymo turinio formavimo bei ugdymo proceso organizavimo principus, kurie sudarytų sąlygas ir galimybes kiekvienam mokiniui pasiekti geresnių ugdymo(si) rezultatų ir įgyti mokymuisi visą gyvenimą būtinų bendrųjų dalykinių kompetencijų.
3. Ugdymo planui įgyvendinti keliami šie uždaviniai:
   1. nusakyti progimnazijos vykdomų ugdymo programų įgyvendinimo pagrindines nuostatas ir principus;
   2. nustatyti pamokų skaičių, skirtą pradinio ir pagrindinio ugdymo pirmos dalies ugdymo programoms įgyvendinti;
   3. pritaikyti ugdymo procesą mokinių mokymosi poreikiams;
   4. kurti saugią fizinę, psichologinę, socialinę ir kultūrinę mokymo(si) aplinką.
4. Progimnazijos ugdymo turinys formuojamas ir įgyvendinamas, vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V- 1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 2019-2020 ir 2020-2021 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo ir mokslo ministro 2019 m. balandžio 15 d. įsakymu Nr. – 413, 2019–2020 ir 2020–2021 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2019 m. balandžio 15 d. įsakymu Nr. V – 417, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu V-779 „Dėl priešmokyklinio ugdymo bendrosios programos patvirtinimo“, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 „Dėl priešmokyklinio ugdymo tvarkos aprašo patvirtinimo“ bei kitais priešmokyklinį, pradinį ir pagrindinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir progimnazijos strateginiu planu.
5. Progimnazijos ugdymo turinys formuojamas vadovaujantis demokratinėmis nuostatomis bendradarbiaujant mokytojams, mokiniams, jų tėvams ir socialiniams partneriams.
6. Progimnzijos ugdymo plane vartojamos sąvokos:
   1. **Dalyko modulis** – apibrėžta, savarankiška ir kryptinga ugdymo programos dalis.
   2. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.
   3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.
   4. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais.
   5. **Pamoka** – pagrindinė nustatytos trukmės nepertraukiamo mokymosi organizavimo forma.
   6. **Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.
   7. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias;
   8. Kitos progimnazijos ugdymo plane vartojamos sąvokos ir terminai atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**III SKYRIUS**

**MOKYKLOS UGDYMO PLANO RENGIMAS**

1. Progimnazijos ugdymo planas rengiamas vadovaujantis demokratiškumo, subsidiarumo, prieinamumo, bendradarbiavimo principais. Progimnazijos ugdymo planą rengia darbo grupė, sudaryta direktoriaus 2019 m. gegužės 2 d. įsakymu Nr. V–83. Bendradarbiavimo pagrindais darbo grupę sudaro mokytojų, mokyklos administracijos ir mokinių tėvų (globėjų) atstovai.
2. Progimnazija formuodama ugdymo turinį ir rengdama ugdymo planą remiasi švietimo stebėsenos, mokinių pasiekimų ir pažangos vertinimo ugdymo procese informacija, nacionalinių ir tarptautinių mokinių pasiekimų tyrimų rezultatais, mokyklos įsivertinimo ir išorės vertinimo duomenimis.
3. Progimnazija, rengdama ugdymo planą priešmokyklinio, pradinio ir pagrindinio ugdymo pirmos dalies ugdymo programoms įgyvendinti, susitarimo būdu (Mokytojų tarybos posėdžio 2019 m. birželio 26 d. protokolas Nr. VP–9 ) priėmė sprendimus dėl:
   1. prioritetinių ugdymo tikslų ir uždavinių, keliamų progimnazijos numatytam ugdymo laikotarpiui;
   2. ugdymo proceso organizavimo laikotarpių;
   3. priešmokyklinio, pradinio ir pagrindinio ugdymo turinio formavimo, mokymo organizavimo formų;
   4. ugdymo turinio planavimo laikotarpių, struktūros;
   5. švietimo pagalbos mokiniui ir mokytojui teikimo;
   6. ugdymo valandų, skiriamų mokinių ugdymo poreikiams tenkinti, mokymosi pagalbai teikti, panaudojimo;
   7. klasių dalijimo į grupes, mažiausio mokinių skaičiau jose nustatymo;
   8. laikinųjų grupių sudarymo principų ir dydžių;
   9. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, diagnostinių testų, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo;
   10. mokinio pasiekimų ir pažangos vertinimo būdų ir laikotarpių;
   11. pažintinės ir kultūrinės veiklos organizavimo;
   12. socialinės–pilietinės veiklos organizavimo mokantis pagal pagrindinio ugdymo programą;
   13. prevencinių ir kitų ugdymo programų pasirinkimo ir įgyvendinimo;
4. Atsiradus nenumatytiems atvejams, pritarus Mokyklos tarybai, progimnazija direktoriaus įsakymu ugdymo proceso metu gali koreguoti progimnazijos ugdymo planą, atsižvelgiant į mokymo lėšas, išlaikant minimalų pamokų skaičių dalykų bendrosioms programoms įgyvendinti.
5. Mokyklos ugdymo planą progimnazijos direktorius tvirtina iki mokslo metų pradžios, suderinęs su mokyklos taryba, taip pat su savininko teises ir pareigas įgyvendinančia institucija.

**IV SKYRIUS**

**UGDYMO PROGRAMŲ ĮGYVENDINIMO BENDROSIOS NUOSTATOS**

**PIRMASIS SKIRSNIS**

**UGDYMO PROCESO ORGANIZAVIMO TRUKMĖ**

1. 2019–2020 mokslo metai ir ugdymo procesas prasideda 2019 m. rugsėjo 2 d. Ugdymo organizavimas:
   1. ugdymo procesą pradžia (PUG, 1–8 klasių mokiniams) – 2019 m. rugsėjo 2 d.
   2. ugdymo procesą baigia: PUG, 1–4 klasių mokiniai – 2020 m. birželio 9 d.; 5–8 klasių mokiniai – 2020 m. birželio 23 d.;
   3. ugdymo proceso trukmė: PUG, 1–4 klasių mokiniams – 175 ugdymo dienos; 5–8 klasių mokiniams – 185 ugdymo dienos;
2. Įgyvendinant pradinio ir pagrindinio ugdymo programą mokslo metai skirstomi pusmečiais:
   1. nustatoma tokia pusmečių trukmė:

|  |  |  |
| --- | --- | --- |
|  | **I pusmetis** | **II pusmetis** |
| 1-4 klasės | 2019-09-02 iki 2020-01-24 | 2020-01-27 iki 2020-06-09 |
| 5-8 klasės | 2019-09-02 iki 2020-01-31 | 2020-02-01 iki 2020-06-23 |

1. Mokiniams skiriamos atostogos:

|  |  |  |  |
| --- | --- | --- | --- |
|  | **Prasideda** | **Baigiasi** | **Į mokyklą** |
| Rudens atostogos  PUG, 1–8 klasės | 2019-10-28 | 2019-10-31 | 2019-11-04 |
| Žiemos (Kalėdų) atostogos  PUG, 1–8 klasės | 2019-12-23 | 2020-01-03 | 2020-01-06 |
| Žiemos atostogos  PUG, 1–8 klasės | 2020-02-17 | 2020-02-21 | 2020-02-24 |
| Pavasario (Velykų) atostogos  PUG, 1–8 klasės | 2020-04-14 | 2020-04-17 | 2020-04-20 |
| Vasaros atostogos  PUG, 1–4 klasės | 2020-06-10 | 2020-08-31 | 2020-09-01 |
| Vasaros atostogos  5–8 klasės | 2020-06-25 | 2020-08-31 | 2020-09-01 |

1. Progimnazija dirba penkias dienas per savaitę.
2. PUG veikla 7.30–18.00. Veiklos trukmė – 10.30 val.
3. 1–8 klasių pamokos pradedamos 8.00 valandą.
4. Ugdymo procesas organizuojamas pamoka ir kitomis organizavimo formomis (integruota veikla, kūrybinės dirbtuvės, projektai ir kt.).
5. Pamokos trukmė 1 klasėse – 35 minutės; 2–8 klasėse – 45 minutės.
6. Pamokų laikas:

|  |  |  |
| --- | --- | --- |
|  | **I, III, IV, V** | **II** |
| 1pamoka | 8.00 – 8.45 | 8.15 – 9.00 |
| 2 pamoka | 8.55 – 9.40 | 9.10 – 9.55 |
| 3 pamoka | 9.50 – 10.35 | 10.05 – 10.50 |
| 4 pamoka | 11.00 – 11.45 | 11.15 – 12.00 |
| 5 pamoka | 12.10 – 12.55 | 12.25 – 13.10 |
| 6 pamoka | 13.05 – 13.50 | 13.20 – 14.05 |
| 7 pamoka | 14.00 – 14.45 | 14.15 – 15.00 |

Pamokos vyksta pagal pateiktą tvarkaraštį, kuris yra skelbiamas el. dienyne (https://www.manodienynas.lt/), progimnazijos skelbimų lentoje bei interneto svetainėje (https://rasosp.lt/). Mokslo metų eigoje tvarkaraštis gali būti keičiamas direktoriaus įsakymu, apie tai paskelbiant el. dienyne bei duomenų valdymo sistemoje. Progimnazijos vadovo sprendimu pamokos gali būti trumpinamos.

1. Mokyklos formuojamo ugdymo turinio dalį sudaro mokykloje ir už jos ribų vykdoma pažintinė, kultūrinė, meninė, kūrybinė veikla (toliau – pažintinė kultūrinė veikla), siejama su mokyklos tikslais, mokinių mokymosi poreikiais. Pažintinė kultūrinė veikla organizuojama mokykloje ir kitose aplinkose: muziejuose, atviros prieigos centruose, virtualiosiose mokymosi aplinkose ir pan.
2. Šioms veikloms per mokslo metus 1–8 klasėms skiriama 15 ugdymo proceso dienų.
3. 2019–2020 m. m. 1 kartą per pusmetį vykdoma Integruota pažintinė kultūrinė veikla nepertraukiamai tris dienas iš eilės pagal suderintus, direktoriaus įsakymu patvirtintus, tvarkaraščius.
4. Šios veiklos trukmė per dieną negali viršyti Higienos normos reikalavimų.
5. Veiklos vykdomos integruojant skirtingus mokomuosius dalykus ir skiriant mokiniams užduotis.
6. 2019-2020 m. m. pažintinės kultūrinės veiklos dienos:

|  |  |
| --- | --- |
| 1. Mokslo ir žinių diena | 2019 rugsėjo 2 d. |
| 1. Šiaulių gimtadienio diena | 2019 rugsėjo 6 d. |
| 1. I pusmečio integruota pažintinė kultūrinė veikla | 2019 m. spalio 21, 22, 23 d. |
| 1. Šventiniai bendruomenės renginiai | 2019 m. gruodžio mėn.  *Datos bus numatomos gruodžio mėn. veiklos plane* |
| 1. II pusmečio integruota pažintinė kultūrinė veikla | 2020 m. birželio mėn.  *Data bus numatoma birželio mėn. veiklos plane* |
| 1. Bendruomenės šventė | 2020 m. birželio mėn.  *Data bus numatoma birželio mėn. veiklos plane* |
| 1. Edukacinių programų ir išvykų diena | 2020 birželio 5 (1-4 klasės)  2020 birželio 12 (5-8 klasės) |
| 1. Mokslo metų baigimo šventė | 2020 birželio 10 (1-4 klasės)  2020 birželio 23 (5-8 klasės) |

1. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę (3 astronominių valandų trukmės ugdymo procesas muziejuje gali būti įskaitytas kaip atitinkamo dalyko 4 pamokos, kurių trukmė po 45 min.).
2. Progimnazijos direktorius, iškilus situacijai, keliančiai pavojų mokinių sveikatai ir gyvybei, paskelbus ekstremaliąją padėtį, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo, priima sprendimus dėl ugdymo proceso koregavimo: pamokų tvarkaraščio pakeitimai, ugdymo proceso nutraukimas, ugdymo proceso organizavimas kitose erdvėse. Apie priimtus sprendimus informuoja Šiaulių savivaldybės vykdomąją instituciją ar jos įgaliotą asmenį. Sprendimą dėl ekstremaliosios situacijos paskelbimo nelaimės apimtoje savivaldybės teritorijoje priima savivaldybės administracijos direktorius, o jeigu ekstremalioji situacija išplinta į daugiau negu tris savivaldybes, valstybės lygio ekstremaliąją situaciją skelbia Lietuvos Respublikos Vyriausybė.
3. Oro temperatūrai esant 20 laipsnių šalčio į mokyklą gali nevykti PUG, 1–5 klasių mokiniai, esant 25 laipsniams šalčio ar žemesnei temperatūrai – 6–8 klasių mokiniai. Ugdymo procesas, atvykusiems į mokyklą mokiniams, vykdomas. Mokiniams, neatvykusiems į mokyklą, mokymuisi reikalinga informacija skelbiama elektroniniame dienyne. Šios dienos įskaičiuojamos į mokymosi dienų skaičių.
4. Šiltuoju metų laikotarpiu, temperatūrai mokymosi patalpose viršijus Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), reikalavimus, ugdymo procesas gali būti koreguojamas ir/ar organizuojamas kitose erdvėse.

**ANTRASIS SKIRSNIS**

**MOKINIO INDIVIDUALAUS UGDYMO PLANO RENGIMAS**

1. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus, prisiimti asmeninę atsakomybę, įgyti reikiamas kompetencijas, išsikelti įgyvendinamus tikslus ir jų siekti.
2. Individualus ugdymo planas sudaromas mokiniui, kuris mokosi progimnazijoje pagal pradinio ar pagrindinio ugdymo programą:

32.1. mokiniui, turinčiam specialiųjų ugdymosi poreikių;

32.2. mokiniui, kuris mokosi namie ir/ar savarankišku mokymo proceso organizavimo būdu;

32.3. mokiniui, kuriam tam tikru laikotarpiu reikia intensyvios švietimo pagalbos (iš užsienio atvykusiems, dėl ligos ar kitų priežasčių praleido dalį pamokų ir pan.).

1. Mokinio individualaus ugdymo planas sudaromas gavus tėvų (globėjų) prašymą raštu bei būtinus dokumentus (pagal 32.1.-32.3.)
2. Individualus ugdymo planas sudaromas ir tvirtinamas Vaiko gerovės komisijos. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir/ar kitų Vaiko gerovės komisijos narių rekomendacijas.
3. Mokinio individualaus ugdymo plano įgyvendinimo stebėseną vykdo mokinio tėvai (globėjai), mokytojai, skyrių vedėjai, Vaiko gerovės komisija.

**TREČIASIS SKIRSNIS**

**MOKYMOSI PAGALBOS TEIKIMAS**

1. Mokymosi procesas mokykloje nuolat stebimas klasių vadovų, ugdymo skyrių vedėjų, analizuojami signaliniai pusmečių rezultatai, pusmečių įvertinimai, aptariami kylantys mokymosi sunkumai, jų priežastys. Apie atsiradusius mokymosi sunkumus informuojami mokyklos švietimo pagalbos specialistai, mokinio tėvai (globėjai, rūpintojai) ir kartu tariamasi, kaip bus organizuojama veiksminga mokymosi pagalba.
2. Mokymosi pagalbą mokiniui būtina suteikti jeigu:
   1. pasiekimų lygis (vieno ar kelių dalykų) žemesnis nei numatyta Pradinio, Pagrindinio ugdymo bendrosiose programose ir mokinys nedaro pažangos;
   2. kontrolinis darbas įvertinamas nepatenkinamai;
   3. dėl ligos ar kitų priežasčių praleido dalį pamokų ir pan.
3. Mokymosi pagalba teikiama laiku, atsižvelgiant į mokančio mokytojo ar švietimo pagalbos specialisto rekomendacijas, ir turi atitikti mokinio mokymosi galias. Mokymosi pagalbos teikimo dažnumas ir intensyvumas nustatomas atsižvelgus į mokančio mokytojo rekomendacijas.
4. Mokymosi pagalba teikiama:

45.1. pamokoje, koreguojant mokinio mokymąsi, pritaikant mokymo(si) užduotis, metodus, priemones ir kt.;

45.2.skiriant trumpalaikes konsultacijas, kurių trukmę rekomenduoja mokantis mokytojas ar nustato mokykla pagal mokymosi pagalbos poreikį;

45.3. organizuojant pačių mokinių pagalbą kitiems mokiniams;

1. Teikiant mokymosi pagalbą, gali būti sudaromos mokinių, kuriems reikia panašaus pobūdžio pagalbos, grupės. Šios grupės gali būti sudaromos ir iš gretimų klasių mokinių. Išskirtiniais atvejais mokymosi pagalba gali būti skiriama ir individualiai.
2. Siekiant gerinti mokinių pažangą ir pasiekimus:
   1. stebimas ugdymo procesas, nustatoma, kokios reikia pagalbos, ir ji teikiama mokiniams, kurių pasiekimai žemi arba aukščiausi;
   2. kartu su mokiniu, mokinio tėvais (globėjais, rūpintojais) Vaiko gerovės komisija sprendžiamos mokinių vėlavimo į pamokas ir jų nelankymo priežastys.

47.3. stiprinama mokinių motyvaciją kryptingai veikti, siekiant mokymosi tikslų;

47.4. tobulinama mokyklos mokinių pažangos ir pasiekimų vertinimo tvarka, itin daug dėmesio skiriant formuojamajam vertinimui pamokoje, diagnostiniam vertinimui.

47.5. sudaromos galimybes mokytojams tobulinti profesines bei dalykines kompetencijas ugdymo proceso organizavimo, įvairių gebėjimų ir poreikių mokiniams klausimais;

47.7. įtraukiami į vaiko ugdymo procesą mokinio tėvai (globėjai, rūpintojai), ne tik sprendžiant vaikų ugdymosi problemas, bet ir teikiant įvairią mokymosi pagalbą, supažindinant su darbo ir profesijų pasauliu, organizuojant mokyklos gyvenimą.

1. Pamokas, skirtas mokinio ugdymo poreikiams tenkinti, mokymosi pagalbai teikti, pradinio ir pagrindinio ugdymo programoje naudojamos:

48.1. pamokoms–konsultacijoms, kurios skirtos mokymosi pagalbai teikti;

48.2. pasirenkamiesiems dalykams mokyti;

48.3. suteikiant pagalbą namų darbams ruošti (esant poreikiui).

1. Mokymosi pagalbos teikimą koordinuoja ugdymo skyrių vedėjai, Pagalbos mokiniui grupė bei Vaiko gerovės komisija, kurios veiklą reglamentuoja Mokyklos vaiko gerovės komisijos sudarymo ir jos darbo organizavimo tvarkos aprašas, patvirtintas Lietuvos respublikos švietimo ir mokslo ministro 2017 m. gegužės 2d. įsakymu Nr. V–319 „Dėl mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“.

**KETVIRTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ) BENDRADARBIAVIMAS**

1. Progimnazija organizuoja mokytojų ir tėvų (globėjų) bendradarbiavimą, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą. Organizuojami ne mažiau kaip 4 tėvų (globėjų) susitikimai mokyklos pasirinkta forma su mokytojais per mokslo metus;
2. Mokinių tėvai (globėjai) įsipareigoja bendradarbiauti su progimnazija ir pasirašo dvišalę sutartį.
3. tėvams (globėjams) sudaromos sąlygas dalyvauti mokyklos gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus;
4. užtikrinama, kad tėvai (globėjai) galėtų išsakyti lūkesčius ir pasiūlymus mokyklos veiklai tobulinti.
5. užtikrinama, kad tėvai ir mokykla keistųsi abipusiai reikalinga informacija;
6. Progimnazija raštu, žodžiu ir elektroniniu būdu informuoja mokinių tėvus apie mokinių mokymosi pasiekimus. PUG, 1–8 klasių mokinių mokymosi pažanga fiksuojama ir informacija mokinių tėvams apie vaikų mokymosi pasiekimus teikiama elektroniniame dienyne „Mano dienynas“, vadovaujantis Šiaulių „Rasos“ progimnazijos direktoriaus 2012 m. rugsėjo 3 d. įsakymu Nr. V–63 „Dėl elektroninio dienyno tvarkos aprašo patvirtinimo“.
7. Informacija apie mokinių mokymosi pažangą ir pasiekimus teikiama vadovaujantis Lietuvos Respublikos asmens duomenų teisinės apsaugos įstatymu (Žin., 1996, Nr. 63–1479; 2008, Nr. 22–804) bei jo pakeitimais.
8. Progimnazija pagal galimybes ir poreikį organizuoja ir įgyvendina tėvų švietimo programas.
9. Mokinių tėvai (globėjai) gali kreiptis individualiai į mokytoją, klasės vadovą, pagalbos mokiniui specialistus, progimnazijos administraciją dėl informacijos apie mokinį.

**PENKTASIS SKIRSNIS**

**MOKYKLOS UGDYMO TURINIO ĮGYVENDINIMO PLANAVIMAS**

1. Progimnazija įgyvendina šiuos integruojamųjų programų įgyvendinimo modelius: dalykas ir integruojamoji programa; dalykas, integruojamoji programa ir neformalusis švietimas.
2. Progimnazija įgyvendindama priešmokyklinio, pradinio bei pagrindinio ugdymo programas į Bendrosios programos ugdymo dalykų programų turinį integruoja:
   1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindus (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymo Nr. ISAK–2433 “Dėl Pradinio ir pagrindinio ugdymo bendrųjų programų patvirtinimo“ 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;
   2. Žmogaus saugos bendrąją programą 1–4 klasėse, patvirtintą Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“:
   3. Sveikatos ir lytiškumo ugdymo bei rengimo šeimai bendrąją programą, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V–941 „Dėl sveikatos ir lytiškumo ugdymo bei rengimo šeimai bendrosios programos patvirtinimo”;
   4. etninės kultūros ugdymą. Pagrindinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 “Dėl pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo”.
   5. informacinių komunikacinių technologijų taikymo kompetencijų ugdymą. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;
   6. progimnazijos pasirinktą socialinių įgūdžių „Kimochi“ (priešmokyklinio ugdymo grupėse), Lions Quest ,,Laikas kartu“ (1–4 klasėse) bei „Paauglystės kryžkelių“ (5-8 klasėse) ugdymo programas;
   7. sveikatą stiprinančių mokyklų programa integruojama į ugdymo dalykų turinį, klasės vadovo veiklą, neformalųjį švietimą;
   8. alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK– 494 „Dėl Alkoholio, tabako ir kitų psichiką veikiančių medžiagų vartojimo prevencijos programos patvirtinimo“;
   9. pilietiškumo ugdymo programa 5-8 klasėse integruojama į dorinio ugdymo, lietuvių kalbos, užsienio kalbų, istorijos, geografijos, dailės, muzikos, gamtos mokslų ugdymą;
   10. ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V–72 „Dėl Ugdymo karjerai programos patvirtinimo“. Progimnazija organizuoja ugdymą karjerai vadovaudamasi Profesinio orientavimo vykdymo tvarkos aprašu, patvirtintu Lietuvos Respublikos švietimo ir mokslo ministro 2012 m. liepos 4 d. įsakymu Nr. V-1090/A1-314 „Dėl profesinio orientavimo vykdymo tvarkos aprašo patvirtinimo“: Ugdymas karjerai organizuojamas: dienomis, skirtomis kultūrinei, pažintinei veiklai; vykdant neformaliojo švietimo veiklas; integruojant į mokomųjų dalykų ugdymo turinį; integruojant į klasės vadovo veiklą; integruojant į psichologo veiklą; konsultuojant karjeros ugdymo specialistui: užsiėmimai klasėms ar mokinių grupėms, individualūs pokalbiai su mokiniais, bendradarbiavimas su mokytojais, klasių vadovais.
3. Mokytojas, į kurio mokomąjį dalyką yra integruojama kito dalyko programa, prevencinės programos, ugdymas karjerai ir kt., tai fiksuoja ilgalaikio teminio plano skiltyje „Integraciniai ryšiai“ ir el. dienyne, klasių vadovai – veiklos planuose ir el. dienyne.
4. Mokiniui, kuris mokosi pagal pagrindinio ugdymo programą pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso veiklos dalis.

57. pagal pagrindinio ugdymo programą privalomai socialinei-pilietinei veiklai skiriama ne mažiau kaip 20 valandų (pamokų) per 2 metus. Progimnazija, atsižvelgdama į mokinių amžių, šiai veiklai skiria skirtingą socialinės-pilietinės veiklos pamokų (valandų) skaičių:

|  |  |
| --- | --- |
| **Klasė** | **Valandų skaičius** |
| 5 kl. | 10 |
| 6 kl. | 10 |
| 7 kl. | 12 |
| 8 kl. | 13 |

58. Socialinė-pilietinė veikla fiksuojama el. dienyne, pusmečiui pasibaigus atsiskaitoma klasės vadovui.

59.Nesurinkus numatyto valandų skaičiaus per mokslo metus, mokinys nekeliamas į aukštesnę klasę.

60. Integruotas programas vykdo progimnazijos mokytojai, klasių vadovai, socialinis pedagogas, visuomenės sveikatos priežiūros specialistas, neformaliojo švietimo vadovai, karjeros ugdymo specialistas, bibliotekos vedėjas.

1. Integruotų programų įgyvendinimo priežiūrą vykdo ugdymo skyrių vedėjai.

**ŠEŠTASIS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

62. Mokinių pažangos ir pasiekimų vertinimas yra mokyklos ugdymo turinio dalis ir turi derėti su keliamais ugdymo tikslais ir ugdymo proceso organizavimu. Vertinant mokinių pažangą ir pasiekimus, ugdymo procese vadovaujamasi Bendrosiomis programomis, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 gruodžio 21 d. Nr. V–1309, Šiaulių „Rasos“ progimnazijos pradinių klasių mokinių pažangos ir pasiekimų vertinimo tvarkos aprašu, patvirtintu direktorės įsakymu 2016 m. kovo 21 d. Nr. V–92 bei Šiaulių „Rasos“ progimnazijos 5–8 klasių mokinių pažangos ir pasiekimų vertinimo tvarkos aprašu, patvirtintu direktorės įsakymu 2018 m. rugsėjo 4 d Nr. V–115.

1. Mokykloje priimti susitarimai dėl mokinių pažangos ir pasiekimų vertinimo:
   1. Mokinių pažangos ir pasiekimų vertinimo dažnumas bei periodiškumas;
   2. Mokomųjų dalykų pasiekimų vertinimo kriterijai mokiniams ir jų tėvams (globėjams, rūpintojams) skelbiami progimnazijos el. dienyne “Mano dienynas”, pristatomi individualių pokalbių bei tėvų susirinkimų metu.
   3. Planuodamas vertinimą mokytojas mokslo metų pradžioje supažindina mokinius su dalyko turiniu, išsilavinimo standartais, vertinimo kriterijais, numatomą atsiskaitomųjų darbų dažnumą.
   4. Kiekvienos pamokos ar atsiskaitomojo darbo pradžioje mokytojas informuoja mokinius apie tos pamokos ar darbo vertinimą;
   5. Mokinių, kurie mokosi pagal pagrindinio ugdymo programas, pažanga ir pasiekimai vertinami pagal Bendrosiose programose aprašytus pasiekimus. Mokinių žinios ir supratimas, žinių taikymo ir aukštesnieji mąstymo gebėjimai, įvertinami pažymiais (pagal 10 balų skalę). Dalykų mokymosi pasiekimai pusmečio pabaigoje įvertinami pažymiu ar įrašu „įskaityta“ arba „neįskaityta“. Įrašas „atleistas“ įrašomas, jeigu mokinys yra atleistas pagal gydytojo rekomendaciją ir mokyklos vadovo įsakymą.
   6. mokinių pažanga ir pasiekimai, pasirenkamųjų dalykų, integruojamųjų programų ir dalykų modulių vertinami įrašu “įskaityta” arba “neįskaityta”.
2. Vertinant mokinių pasiekimus ir pažangą derinami formuojamasis ugdomasis, diagnostinis, apibendrinamasis sumuojamasis vertinimas:
   1. formuojamasis ugdomasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, pasiekimus ar nesėkmes;
   2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį: kokie yra mokinio pasiekimai ir padaryta pažanga, numatyti tolesnio mokymosi galimybes.
   3. apibendrinamasis sumuojamasis vertinimas atliekamas ugdymo laikotarpio ir/ar ugdymo programos pabaigoje. Pusmečio mokinių pasiekimai apibendrinami vertinant mokinio per mokykloje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius.
3. Pagrindinio ugdymo programoje taikomas mokytis padedantis formuojamasis vertinimas, t. y. mokinio mokymosi stebėjimui, laiku teikiamam atsakui (grįžtamajam ryšiui) ir ugdymo turinio pritaikymui. Diagnostinis vertinimas turi padėti nustatyti mokinio pasiekimus ir pažangą tam tikro mokymosi etapo pradžioje ir pabaigoje, kad būtų galima numatyti tolesnio mokymosi žingsnius, suteikti mokymosi pagalbą sunkumams įveikti.
4. Mokinių pasiekimų patikrinimas diagnostikos tikslais prieš mokymą ir mokymo procese atliekamas reguliariai, kaip reikia pagal dalyko mokymosi logiką ir mokyklos susitarimus: mokiniai atlieka kontrolinius darbus ar kitas vertinimo užduotis, kurios parodo tam tikro laikotarpio pasiekimus, yra įvertinamos sutartine forma (pažymiais ar kaupiamaisiais balais ir kt.). Atliekant diagnostinį vertinimą, gali būti atsižvelgiama į formuojamojo vertinimo metu surinktą informaciją. Diagnostinio vertinimo informacija būtina remtis, analizuojant mokinių pažangą ir poreikius, keliant tolesnius mokymo ir mokymosi tikslus.
5. Mokykla, siekdama padėti kiekvienam mokiniui pagal galias pasiekti aukštesnius ugdymo(si) rezultatus:

66.1. pritaiko mokymą pagal mokinio gebėjimus, kad jis galėtų siekti aukštesnių rezultatų;

66.2. užtikrina mokinių pažangos ir pasiekimų vertinimo būdų ir formų dermę mokykloje (ypač mokytojams, dirbantiems su ta pačia klase, remiasi vertinimo metu sukaupta informacija;

66.3. informuoja mokinių tėvus (globėjus, rūpintojus) apie mokinių mokymosi pažangą ir pasiekimus, vadovaudamasi Lietuvos Respublikos asmens duomenų teisinės apsaugos įstatymu ir mokyklos nustatyta tvarka, prireikus sudaro bei koreguoja mokinio individualų ugdymo planą. Kartu su mokinių tėvais (globėjais, rūpintojais) aptaria mokinių daromą pažangą, mokymosi pasiekimus ir numato, kaip juos gerinti ir pritaikyti turinį.

**SEPTINTASIS SKIRSNIS**

**MOKYMOSI KRŪVIO REGULIAVIMAS**

1. Siekiant tausoti mokinio sveikatą, mokykloje atliekama nuosekli mokinių mokymosi krūvio stebėsena. Mokiniui mokymosi krūvis per savaitę turi būti optimalus ir paskirstytas proporcingai. Rekomenduojama penktadienį organizuoti mažiau pamokų nei kitomis savaitės dienomis.
2. Mokinių mokymosi krūvis reguliuojamas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“.
3. Mokiniui, kuris mokosi pagal pradinio ugdymo programą negali būti daugiau kaip 5 pamokos per dieną 1 klasėje; 6 pamokos per dieną 2–4 klasėse.
4. Mokiniui, kuris mokosi pagal pagrindinio programą (5–8 klasėse), negali būti daugiau kaip 7 pamokos per dieną.
5. Penktų klasių mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomųjų pamokų skaičius. Didesnis už minimalų privalomų pamokų skaičius dalykams, pasirenkamiesiems dalykams, 5–8 mokiniams skiriamas, suderinus su mokinių tėvais (globėjais, rūpintojais).
6. Progimnazija užtikrina, kad mokiniams per dieną nebūtų skiriama daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai negali būti rašomi po ligos, atostogų, nerekomenduojami po šventinių dienų.
7. Progimnazija užtikrina, kad namų darbai:

73.1. atitiktų mokinio galias;

73.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

73.3. nebūtų užduodami atostogoms;

73.4. nebūtų skirti dėl įvairių priežasčių neįvykusių pamokų turiniui įgyvendinti.

1. Progimnazijoje mokiniams, kurie negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti progimnazijoje.
2. Progimnazija priima sprendimus dėl menų ir sporto srities ar kūno kultūros dalykų, o išimties atvejais – ir kitų dalykų vertinimų, gautų, mokantis pagal formalųjį švietimą papildančias programas, įskaitymo ir konvertavimo į pažymiais pagal dešimtbalę vertinimo sistemą.

**AŠTUNTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO UGDYMO I DALIES PROGRAMOS DALĮ, UGDYMO ORGANIZAVIMAS**

1. Mokinys, baigęs užsienio valstybės, tarptautinės organizacijos pradinio ar pagrindinio ugdymo programos dalį, priimamas mokytis pagal pradinio ar pagrindinio ugdymo programą vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK–556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo bei jo pakeitimu, patvirtintu Lietuvos Respublikos švietimo ir mokslo ministro 2017 m. liepos 4 d. Nr. V–554.
2. Progimnazija tėvų (globėjų) pageidavimu priima vaiką:
   1. kuriam tais kalendoriniais metais sueina šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius įrodymus;
   2. kuriam tais kalendoriniais metais sukanka septyneri metai, nesiugdžiusį Lietuvoje pagal priešmokyklinio ugdymo bendrąją programą, mokytis pagal pradinio ugdymo programą, vadovaujantis Lietuvos Respublikos švietimo įstatymo 9 straipsnio 3 punktu;
   3. kuris užsienio valstybėje buvo ugdomas mokykloje pagal pradinio ar pagrindinio ugdymo ar formaliojo švietimo programas ir tėvai (globėjai) pateikia tai patvirtinančius įrodymus bei atlikus asmens mokymosi pasiekimų atitikties mokymosi pasiekimams nustatymą.
3. Mokykla informuoja Šiaulių miesto savivaldybės Žmonių gerovės ir ugdymo departamento Švietimo skyrių apie atvykusį mokinį, numato jo mokymąsi.
4. Atvykusio mokinio mokymosi rezultatų, remiantis pateiktais išsilavinimo dokumentais, pripažinimą ir įskaitymą atlieka progimnazijos direktorius. Tuo atveju, jeigu mokinys neturi dokumento, įteisinančio mokymosi pasiekimus, progimnazijos direktoriaus įsakymu sudaroma darbo grupė, kuri nustato asmens mokymosi pasiekimų atitiktį mokymosi pasiekimams, numatytiems Pradinio, Pagrindinio ugdymo bendrosiose programose.
5. Atvykusiam mokiniui yra skiriamas 2 mėnesių adaptacinis laikotarpis, per kurį rekomenduojama stebėti mokinio individualią pažangą (5-8 klasėse pasiekimų nevertinti pažymiais), bendradarbiauti su mokinio tėvais (globėjais) ar teisėtais mokinio atstovais ir teikti informaciją apie mokinio mokymąsi ir daromą pažangą.
6. Jei mokykla nustato, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualus ugdymo planas, mokymosi galimybės aptariamos su mokinio tėvais (globėjais).
7. Mokiniui, nemokančiam ar nepakankamai mokančiam lietuvių kalbą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas intensyviai tobulinti lietuvių kalbos gebėjimus, organizuodama papildomą, individualų lietuvių kalbos mokymą, skirdama ugdymo valandų iš mokinio ugdymosi poreikiams tenkinti skiriamų valandų.
8. Klasės vadovas, kurio klasėje yra atvykęs mokinys, numato mokinio integracijos į mokyklos bendruomenę galimybes, vykdo mokymosi pažangos ir pasiekimų stebėseną, teikia pagalbą užtikrinant sėkmingą vaiko adaptaciją, bendradarbiauja su mokinio tėvais (globėjais), teisėtais atstovais bei kitais specialistais.

**DEVINTASIS SKIRSNIS**

**MOKINIŲ UGDYMO NAMIE ORGANIZAVIMAS**

1. Mokymas namie skiriamas:
   1. mokiniams, dėl ligos ar patologinės būklės negalintiems mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V–1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas).
   2. mokiniams, turintiems specialiųjų ugdymosi poreikių, mokymą namie savarankišku mokymo proceso organizavimo būdu organizuoja mokykla pagal mokyklos Vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas.
2. Vienas iš tėvų (globėjų, rūpintojų) prašymą dėl vaiko mokymo namie teikia mokyklos vadovui. Prie prašymo pridedama gydytojų pažyma arba raštas dėl mokymo namie. Mokinio mokymas namie per tris dienas įforminamas mokyklos vadovo įsakymu.
3. Progimnazija, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį).
4. Namie savarankišku mokymo proceso organizavimo būdu (pavienio mokymosi forma) mokomam mokiniui:
   1. 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų;
   2. 5–6 klasėse – 12 valandų, o 7–8 klasėse – 13 valandų.

103. Mokinys vieno iš jų tėvų (globėjų, rūpintojų) pageidavimu, gydytojo leidimu dalį ugdymo valandų/pamokų gali lankyti mokykloje, dalyvauti neformaliojo švietimo veikloje, klasės ir mokyklos renginiuose. Šios ugdymo valandos/pamokos įrašomos į mokinio individualų ugdymo planą;

104. Suderinus su mokinio tėvais (globėjais, rūpintojais), progimnazijos direktoriaus įsakymu mokinys gali nesimokyti menų, dailės, muzikos, technologijų ir fizinio ugdymo dalykų. Dienyne ir mokinio individualiame ugdymo plane prie dalykų, kurių mokinys nesimoko, įrašoma “atleistas”.

**DEŠIMTASIS SKIRSNIS**

**LAIKINŲJŲ GRUPIŲ SUDARYMAS**

1. Progimnazija, įgyvendindama pradinio, pagrindinio ugdymo programas, nustato laikinosios grupės dydį pagal skirtas mokymo lėšas, atsižvelgiant į mokinių skaičių klasėje, jų poreikius. Mokinių skaičius laikinoje grupėje ne didesnis nei teisės aktais nustatytas didžiausias mokinių skaičius klasėje: 1-4 klasėse – 24 mokiniai, 5-8 klasėse – 30 mokinių.
2. Progimnazijos ugdymo turiniui įgyvendinti klasė dalijama į grupes arba sudaromos laikinosios grupės:
   1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;
   2. užsienio kalboms, jei klasėje mokosi ne mažiau kaip 21 mokinys ir jei mokykla turi pakankamai mokymui skirtų lėšų;
3. Klasė dalijama į grupes arba sudaromos laikinosios grupės informacinių technologijų ir technologijų dalykams mokyti. Mokinai dalijami į grupes, atsižvelgiant į darbo vietų kabinetuose skaičių, kurį nustato Higienos norma.
4. Klasė į grupes dalijama ir sudaromos laikinosios grupės mokymosi, švietimo pagalbai teikti (konsultacijoms ir pan.), dalykams mokyti, panaudojant mokinio ugdymo poreikiams tenkinti ir pasiekimams gerinti skirtas pamokas, jei pakanka mokymo lėšų.

**V SKYRIUS**

**UGDYMO PROGRAMŲ ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMAS**

1. Ugdymo valandų skaičių klasei per savaitę sudaro: privalomų ugdymo valandų skaičius visiems mokiniams, valandos, skiriamos mokinių ugdymo poreikiams tenkinti, pasiekimams gerinti, neformaliojo švietimo programoms įgyvendinti, dalyko, kuriam mokyti klasė dalijama į grupes, ugdymo valandos (pateiktos 1–3 prieduose).
2. Klasės dalijamos į grupes:
   1. doriniam ugdymui, jei tos pačios klasės mokinių tėvai (globėjai) mokiniams yra parinkę tikybą ir etiką;
   2. užsienio kalbai mokyti, klasėje esant ne mažiau kaip 21 mokinių, ir jei mokykla turi pakankamai mokymo lėšų.
3. Pradinio ugdymo turinys formuojamas pagal dalykus. Ugdymo sričių/ugdymo dalykų programų įgyvendinimas:

**138.1. Dorinis ugdymas:**

138.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės tikybą;

138.1.2.klasėje nesusidarius mokinių grupei etikai arba tikybai mokytis, sudaroma laikinoji grupė iš kelių klasių mokinių;

138.1.3. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

**138.2. Kalbinis ugdymas:**

138.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai turi būti ugdomi ir per kitų dalykų ar ugdymo sričių ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

138.2.2. lietuvių kalbos dalykas yra pradinio ugdymo programos sudedamoji dalis ir jo mokoma:

138.2.2.1. pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo programą;

138.2.2.2. skiriant Mokyklos ugdymo plano 1 priede nurodytas ugdymo valandas;

138.3. pirmosios užsienio kalbos mokymas:

138.3.1. pirmosios užsienio kalbos (anglų) mokoma nuo antrųjų pradinio ugdymo programos metų;

138.3.2. tėvai (globėjai) parenka mokiniui vieną iš mokyklos siūlomų trijų Europos sąjungos kalbų (anglų, vokiečių, prancūzų) (toliau – užsienio kalba);

138.3.3. užsienio kalbai mokyti visose 2–4 klasėse skiriama po 2 ugdymo valandas per savaitę. Mokykla gali skirti 1 papildomą valandą iš valandų, skiriamų mokinių ugdymosi poreikiams tenkinti.

**138.4. Socialinis ir gamtamokslinis ugdymas:**

138.4.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Rekomenduojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl dalį (1/4) dalykui skiriamo laiko ugdymas turėtų vykti tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

138.4.2. įgyvendinant gamtamokslinį ugdymą, grįsta tiriamojo pobūdžio metodais (stebėjimu, analizavimu, eksperimentavimu, modeliavimui ir pan.) eksperimentiniams ir praktiniams įgūdžiams ugdyti skiriama ne mažiau kaip 30 procentų dalykui skirtų pamokų per mokslo metus, kuriose naudojamasi 1*–*4 kl. mokymo priemonėmis ir įranga, įsigytomis projekto „Mokyklų aprūpinimas gamtos ir technologinių mokslų priemonėmis“ lėšomis.

138.4.3. socialiniams gebėjimams ugdytis rekomenduojama dalį (1/4) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

**138.5. Matematinis ugdymas:**

138.5.1. organizuojant matematinį ugdymą rekomenduojama vadovautis ne tik Bendrosios programos matematikos dalyko programa, bet ir nacionalinių bei tarptautinių mokinių pasiekimų tyrimų rekomendacijomis, naudoti informacines komunikacines technologijas, skaitmenines mokomąsias priemones.

**138.6. Fizinis ugdymas:**

138.6.1. Mokinių fiziniam ugdymui skiriamos 3 ugdymo valandos per savaitę.

138.6.2. specialiosios medicininės fizinio pajėgumo grupės gali būti organizuojamos taip:

138.6.2.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

138.6.2.3. tėvų (globėjų) pageidavimu mokiniai gali lankyti sveikatos grupes ne mokykloje;

138.6.3. siekiant skatinti mokinių fizinį aktyvumą, sveikatinimą ugdymo proceso metu pagal galimybes organizuoti dvi judriąsias pertraukas ar fiziniam aktyvinimui skirtas veiklas.

**138.7. Meninis ugdymas (dailė ir technologijos, muzika, šokis):**

138.7.1. technologiniam ugdymui rekomenduojama skirti ne mažiau kaip 1/3 dailės ir technologijų dalykui skiriamo laiko, nurodyto Bendrojo ugdymo plane1 priede;

138.7.2. atsižvelgiant į mokyklos bendruomenės meninio ugdymo poreikius ir mokyklos galimybes mokykloje įgyvendinamai šokio programai, skiriama 1 ugdymo valandą iš fizinio ugdymo dalykui skiriamo laiko, nurodyto Mokyklos ugdymo plano 1 priede.

**138.8. Integruojamųjų, prevencinių ir kitų ugdymo programų įgyvendinimas:**

138.8.1. Į Bendrosios programos ugdymo dalykų programų turinį integruojama: žmogaus saugos, Sveikatos ir lytiškumo ugdymo bei rengimo šeimai bendrosios, gyvenimo įgūdžių ugdymo programa “Laikas kartu”, etninės kultūros ugdymo, informacinių komunikacinių technologijų ugdymo bei ugdymo karjerai programos.

138.8.2. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamos šios programos.

139. Pradinio ugdymo programai grupinio mokymosi forma kasdieniu proceso organizavimo būdu įgyvendinti skiriamas pamokų skaičius per savaitę 2019–2020 mokslo metais pateikiamas 1 priede.

**ANTRASIS SKIRSNIS**

**PAGRINDINIO UGDYMO PROGRAMOS I DALIES ĮGYVENDINIMAS**

1. Progimnazija, įgyvendinanti pagrindinio ugdymo programos pirmąją dalį, užtikrina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas:

146.1. įtraukia šių gebėjimų ugdymą į mokyklos ugdymo turinį;

146.2. priima reikiamus sprendimus dėl veiksmingų metodų mokinių kalbėjimo, skaitymo, rašymo ir skaičiavimo gebėjimams tobulinti, pavyzdžiui: dalyko užduotims naudoti tekstus, uždarojo tipo testus papildyti atvirojo tipo klausimais, į kuriuos atsakant reikia argumentuoti, dalykinio rašymo užduotimis ir pan.;

146.3. rūpinasi, kad mokiniams, kuriems reikalinga pagalba skaitant, rašant, kalbant, skaičiuojant, ji būtų teikiama ir stebi jų daromą pažangą;

146.4. sudaro sąlygas, kad mokiniai per visų dalykų pamokas tobulintų ir aukštesnius skaitymo, rašymo, kalbėjimo ir skaičiavimo gebėjimus.

1. Pagrindinio ugdymo programa sudaryta iš ugdymo sričių.
2. Pagrindinio ugdymo programą sudaro šios ugdymo sritys: dorinis ugdymas (etika ir tikyba), kalbos (lietuvių kalba ir literatūra, užsienio kalbos (rusų, vokiečių, prancūzų)), matematika, gamtamokslinis ugdymas (gamta ir žmogus, biologija, chemija, fizika), socialinis ugdymas (istorija, geografija, pilietiškumo ugdymas, socialinė-pilietinė veikla, psichologija), meninis ugdymas (dailė, muzika, šokis), informacinės technologijos, technologijos, fizinis ugdymas, bendrųjų kompetencijų ir gyvenimo įgūdžių ugdymas (žmogaus sauga, sveikatos ugdymas, etninė kultūra ir kt.).
3. Mokykla priima sprendimus dėl Pagrindinio ugdymo etninės kultūros bendrosios programos, patvirtintos Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“ ir Ugdymo karjerai programos, patvirtintos Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ įgyvendinimo formų mokyklos ugdymo turinyje.
4. Ugdymo sričių įgyvendinimas.

150.1. **Dorinis ugdymas**.

Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai). Siekiant užtikrinti mokymosi tęstinumą ir nuoseklumą, etiką arba tikybą mokiniai renkasi dvejiems metams (5–6, 7–8).

150.2. **Lietuvių kalba ir literatūra**.

Mokykla, įgyvendindama ugdymo turinį:

150.2.1. siūlo mokiniams rinktis pasirenkamuosius dalykus lietuvių kalbos ir literatūros įgūdžiams formuoti ir skaitymo gebėjimams gerinti, kalbos vartojimo praktikai ar kt.;

150.2.2. mokiniams, kurie nepasiekia lietuvių kalbos ir literatūros Pagrindinio ugdymo bendrojoje programoje numatyto patenkinamo lygio, sudaro sąlygas pašalinti mokymosi spragas (skiria konsultacijų ir kt.);

150.2.3. gali integruoti į lietuvių kalbos ir literatūros programos įgyvendinimą pilietiškumo pagrindų mokymą, laisvės kovų istorijai skiriant ne mažiau kaip 18 pamokų;

150.2.4. mokiniui, kuris mokėsi pagal tarptautinę bendrojo ugdymo programą, mokytis lietuvių kalbos ir literatūros rekomenduojama pagal jam sudarytą individualų ugdymo planą: skirti papildomų pamokų, konsultacijų, sudaryti galimybes savarankiškai mokytis; mokyklos nustatytu laikotarpiu pasiekimus vertinti pagal individualius mokymosi pasiekimus; siūlyti rinktis mokyklos parengtas ir pritaikytas mokyklos kontekstui pasirenkamųjų dalykų, dalykų modulių programas. Rengiant šias programas, rekomenduojama vadovautis Bendraisiais formaliojo švietimo programų reikalavimais.

150.3. **Užsienio kalbos.**

150.3.1. Užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

150.3.2. Antrosios užsienio kalbos mokyti privaloma nuo 6 klasės. Tėvai (globėjai, rūpintojai) mokiniui iki 14 metų parenka antrąją užsienio kalbą: prancūzų, rusų, vokiečių. Mokykla sudaro galimybę rinktis antrąją užsienio kalbą iš trijų (vokiečių, rusų, prancūzų) užsienio kalbų (neįskaitant mokinių pirmosios užsienio kalbos, kurios mokėsi kaip ankstyvosios užsienio kalbos pagal pradinio ugdymo programą ir toliau tęsia mokymąsi pagal pagrindinio ugdymo programą) ir sąlygas mokytis pasirinktos kalbos. Kalbai mokyti skiriama – 2 sav. valandas.

150.3.3. Pagrindinio ugdymo programoje užtikrinamas pradėtų mokytis užsienio kalbų mokymosi tęstinumas. Keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos Bendrojoje programoje arba jei mokinys yra atvykęs iš kitos Lietuvos ar užsienio mokyklos ir šiuo metu lankoma mokykla dėl objektyvių priežasčių negali sudaryti mokiniui galimybės toliau mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

150.3.3.1. vienerius mokslo metus jam skiriama ne mažiau nei viena papildoma užsienio kalbos pamoka per savaitę;

150.3.3.2. susidarius mokinių grupei, kurios dydį numato mokykla, atsižvelgdama į mokymo lėšas, visai grupei skiriamos dvi papildomos pamokos.

150.3.4. Jei mokinys yra baigęs tarptautinės bendrojo ugdymo programos dalį ar visą programą, ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimtbalę vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas kitose klasėse.

150.3.5. Jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja tęsti mokytis pradėtą kalbą, o mokykla neturi tos kalbos mokytojo:

150.3.5.1. mokiniui sudaromos sąlygos lankyti užsienio kalbos pamokas kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir su savininko teises ir pareigas įgyvendinančia institucija (valstybinė mokykla (biudžetinė įstaiga); savivaldybės vykdomąja institucija ar jos įgaliotu asmeniu (savivaldybės mokykla (biudžetinė įstaiga); savininko teises ir pareigas įgyvendinančia institucija (valstybinė ir savivaldybės mokykla (viešoji įstaiga) ir nevalstybinė mokykla). Skiriant pamokų skaičių, vadovaujamasi Bendrųjų ugdymo planų 124 punktu;

150.3.5.2. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti mokyklai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.

150.4. **Matematinis ugdymas organizuojamas:**

150.4.1. vadovaujantis Bendrosios programos matematikos dalyko programa, nacionalinių ir tarptautinių mokinių pasiekimų tyrimų rekomendacijomis;

150.4.2. skiriant 4 savaitines pamokas.

150.4.3. nuolat stebint mokinių matematikos pasiekimus ir remiantis duomenimis (pavyzdžiui, nacionalinių mokinių pasiekimų patikrinimų rezultatais ir kt.) teikiant pagalbą mokiniams (užduotis ir metodus spragoms įveikti), kurių mokymosi pasiekimai žemi.

150.4.4. Tikslingai naudotis informacinėmis komunikacinėmis technologijomis, skaitmeninėmis mokomosiomis priemonėmis matematiniam ugdymui (rengiant ir naudojant interaktyviąsias užduotis).

150.5. **Informacinės technologijos**.

150.5.1. Dalykui mokyti skiriama po 1 savaitinę pamoką 5–7 klasėse.

150.5.2. Informacinių technologijų pamokose visos klasės skirstomos į grupes.

150.5.3. Informacinės technologijos integruojamos į kitų dalykų mokymą.

150.6. **Gamtamokslinis ugdymas.**

150.6.1. Gamtamoksliniam ugdymui 5–6 klasėse skiriama po 2 savaitinės pamokas, 7 klasėse – 3 savaitinės pamokos ir 5 savaitinės pamokos 8 klasėse.

150.6.2. Įgyvendinant numatytą gamtos mokslų turinį siekiama sudaryti galimybes gamtamoksliniams tyrimams atlikti: stebėjimui, analizavimui, eksperimentavimui, modeliavimui, įvairioms praktinėms veikloms. Ugdymo procese mokiniai skatinami bendradarbiauti ir (ar) dirbti komandoje, derinami įvairūs ugdymo metodai ir ugdymo inovacijos. Ugdymo turinyje daugiau dėmesio skirti gyvosios gamtos stebėjimui, mokslinių idėjų ir technologijų pritaikymui kasdieniame gyvenime.

150.6.3. Mokykla užtikrina, kad eksperimentiniams ir praktiniams įgūdžiams ugdyti būtų skiriama ne mažiau kaip 30–40 procentų dalykui skirtų pamokų per mokslo metus. Dalyje šių pamokų būtų naudojamasi 5*–*8 kl. mokymo priemonėmis ir įranga, įsigytomis projekto „Mokyklų aprūpinimas gamtos ir technologinių mokslų priemonėmis“ lėšomis Nesant sąlygų atlikti eksperimentus mokykloje, kurioje mokosi mokinys, sudaromos sąlygos juos atlikti kitoje mokykloje, atviruose prieigos centruose ar kitose tam tinkamose aplinkose.

150.6.4. Mokykloje mokymosi aplinka gamtamoksliniam ugdymui turi būti pritaikyta eksperimentiniams ir praktiniams įgūdžiams ugdyti. Eksperimentinių ir praktinių darbų metu klasė gali būti dalijama į grupes, jeigu pakanka mokymo lėšų.

150.6.5. Atliekant gamtamokslinius tyrimus naudojamasi ne tik kilnojamosiomis ir virtualiosiomis laboratorijomis, šiuolaikiškomis edukacinėmis erdvėmis, mokymosi ištekliais už mokyklos ribų (mokslo parkų, universitetų, verslo įmonių laboratorijomis, nacionaliniais parkais ir kt.), bet turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis.

150.6.6. Mokykla skatina mokinius įsitraukti į STEAM, būrelių, pasirenkamųjų dalykų, dalykų modulių (pavyzdžiui, biotechnologijų, modeliavimo, aplinkosaugos, elektronikos, 3D spausdinimo ir kt.) veiklas, dalyvauti įvairiuose gamtamokslinio raštingumo konkursuose, organizuoja veiklą po pamokų, įtraukiančią mokinius į tyrinėjimus, arba, nesant galimybių tai atlikti mokykloje, siunčia mokinius į kitas institucijas.

150.7. **Technologijos.**

150.7.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi proporcingai paskirstant laiką pusmečiais mitybos, tekstilės, konstrukcinių medžiagų ir elektronikos technologijų programų.

150.8. **Socialinis ugdymas**.

150.8.1. Socialiniam (istorija, geografija) ugdymui skiriama 2 savaitinės pamokos 5 klasėse ir po 4 savaitinės pamokas 6-8 klasėse.

150.8.2. Siekiant gerinti gimtojo krašto (rajono, savivaldybės) ir Lietuvos valstybės pažinimą, atsižvelgiant į esamas galimybes, dalis istorijos ir geografijos pamokų organizuojamos netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), virtualiose mokymosi aplinkose.

150.8.3. Laisvės kovų istorijai mokyti rekomenduojama skirti ne mažiau kaip 18 pamokų, integruojant temas į istorijos, lietuvių kalbos ir pilietiškumo pagrindų pamokas.

150.8.4. Mokyklos formuojamas socialinių dalykų ugdymo turinys teikia galimybę:

150.8.4.1. mokiniams rinktis pasirenkamuosius dalykus: psichologiją ir kt.;

150.8.4.2. priimti sprendimą dėl istorijos 5–6 klasės turinio išdėstymo eiliškumo (pavyzdžiui, kursą pradėti nuo Europos istorijos epizodų arba integruoti Europos ir Lietuvos istorijos epizodus);

150.8.4.3. priimti sprendimą dėl istorijos ir pilietiškumo ugdymo pagrindų mokymo, pavyzdžiui, integruotai mokyti istorijos ir pilietiškumo, kai dalis pasiekimų įgyjama per dalyko pamokas, o kita dalis – per kitokią veiklą (pilietiškumo akcijas ir pan.). Dalyvavimas akcijose gali būti fiksuojamas kaip pilietiškumo pamoka. Mokiniams įrodymus apie dalyvavimą akcijose rekomenduojama kaupti, naudojantis informacinėmis technologijomis, pavyzdžiui, e. dienyne ir kt.;

150.8.5.Į istorijos, geografijos, pilietiškumo ugdymo pagrindų dalykų turinį integruojamas temas: Lietuvos ir pasaulio realijos, kurios turi būti nuolat ir sistemingai atskleidžiamos ir aptariamos su mokiniais, nacionalinio saugumo ir gynybos pagrindų temas, tokias kaip nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.

150.9. **Fizinis ugdymas**. Fiziniam ugdymui skiriamos 3 valandos per savaitę 5-6 klasėse ir 2 valandas per savaitę 7-8 klasėse.

150.9.1. Visi mokiniai turi galimybę papildomai rinktis jų pomėgius atitinkančias aktyvaus judėjimo pratybas per neformaliojo švietimo veiklą mokykloje ar neformaliojo vaikų švietimo įstaigoje. Mokykla užtikrina pasiūlos įvairovę ir tvarko mokinių, lankančių šias pratybas, apskaitą.

150.9.2. Fiziniam ugdymui 7 klasėje klasės dalijamos į grupes – mergaičių ir berniukų.

150.9.3. Organizuojant kūno kultūros pamokas patalpose, atsižvelgiama į Higienos normos reikalavimus.

150.9.4. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas. Atsižvelgiant į savijautą arba tėvų (globėjų, rūpintojų) pageidavimu mokiniai gali lankyti sveikatos grupes ne mokykloje.

150.9.5. Mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pavyzdžiui, stalo žaidimus, šaškes, šachmatus, socialinę veiklą ir pan.).

**150.10. Meninis ugdymas**.

150.10.1. Meninį ugdymą sudaro dailės ir muzikos privalomieji dalykai.

150.10.2. Dailės ir muzikos dalykų mokymui 5-8 klasėse skiriama po 1 savaitinė pamoka.

150.10.3. Menų dalykų mokymas gali būti integruojamas į neformaliojo švietimo programas, organizuojamas ir kitose erdvėse – kultūros įstaigose, netradicinėje aplinkoje, gamtoje ir kt.

152. Pagrindinio ugdymo programai grupinio mokymosi forma kasdieniu proceso organizavimo būdu įgyvendinti skiriamas pamokų skaičius per savaitę 2019–2020 mokslo metais pateikiamas 2 priede.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS**

**ATSIRANDANČIUS DĖL IŠSKIRTINIŲ GABUMŲ),**

# UGDYMO ORGANIZAVIMAS

**PIRMASIS SKIRSNIS**

**BENDROSIOS NUOSTATOS**

1. Progimnazija, rengdama mokyklos ugdymo planą, atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, mokyklos Vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V–1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis.
2. Siekiant tenkinti mokinių ugdymosi reikmes pedagogai bendradarbiaudami su švietimo pagalbos specialistais pritaiko Bendrąja programą, formuoja ugdymo turinį, parenka mokymosi organizavimo formas, pritaikomos ugdymosi erdvės, parenka ugdymui skirtas technines pagalbos priemones ir specialiąsias mokymo priemones;
3. Programa (pritaikyta / individualizuota) rengiama vieneriems mokslo metams, remiantis pedagoginės psichologinės tarnybos arba švietimo pagalbos tarnybos rekomendacijomis, tvirtinama progimnazijos Vaiko gerovės komisijos iki rugsėjo 15 d.
4. Organizuodama mokinių, turinčių specialiųjų ugdymosi poreikių, ugdymą, progimnazija atsižvelgia į:

156.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

156.2. mokymosi formą ir mokymo proceso organizavimo būdą;

156.3. mokyklos ir tėvų (globėjų) įsipareigojimus, įteisintus mokymo sutartyje.

1. Progimnazija įgyvendinant pritaikytą / individualizuotą ugdymo programą:

157.1. gali koreguoti dalykų programoms įgyvendinti skiriamų savaitinių ugdymo valandų skaičių,

157.2. gali numatyti specialiąsias pamokas, siūlyti kitus dalykus, galinčius ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškesniems, ugdytis pagal aukštesnio lygmens ugdymo programą.

157.3. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių.

**ANTRASIS SKIRSNIS**

**Švietimo pagalbos (PSICHOLOGINĖS, Specialiosios pedagoginės, SOCIALINĖS PEDAGOGINĖS ir specialiosios) teikImaS**

1. Progimnazija siekia sudaryti sąlygas ir galimybes kiekvienam mokiniui pasiekti geresnių ugdymo(si) rezultatų, todėl bendradarbiaujant pedagogams, pagalbos specialistams yra teikiama: profesinio orientavimo ir švietimo informacinė pagalba, psichologinė pagalba, socialinė-pedagoginė pagalba, specialioji pedagoginė ir specialioji pagalba, sveikatos priežiūra mokykloje, pagalba mokyklai ir mokytojui.
2. Švietimo pagalba (psichologinė, specialioji pedagoginė, socialinė pedagoginė ir specialioji), teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V–663 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio30 d. įsakymu Nr. V–657 „Dėl specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V–950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V–1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.
3. Progimnazija teikia specialiąją pedagoginę, socialinę pedagoginę ir specialiąją pagalbą mokiniui, vadovaudamasi teisės aktais ir įgyvendindama pedagoginės psichologinės ar švietimo pagalbos tarnybos ir mokyklos Vaiko gerovės komisijos rekomendacijas.
4. Švietimo pagalbos (psichologinės, specialiosios pedagoginės, socialinės pedagoginės ir specialiosios) teikimą progimnazijoje koordinuoja ugdymo skyrių vedėjai ir pagalbos mokiniui grupė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| SUDERINTA |  | SUDERINTA |
| Šiaulių „Rasos“ progimnazijos  Tarybos pirmininkas  Andrius Ivanauskas |  | Šiaulių miesto savivaldybės administracijos Žmonių gerovės ir ugdymo departamento Švietimo skyriaus vedėja  Edita Minkuvienė |
|  |  |  |
| (parašas) |  | (parašas) |
| 2019 m. rugpjūčio \_\_\_\_ d. |  | 2019 m. rugsėjo \_\_\_\_ d. |